SUOMIPOP FESTIVAALI JYVÄSKYLÄ - 2 PÄIVÄÄ TO-PE K-18
2026-07-09 22:00 UTC | Lutakonaukio
SUOMIPOP FESTIVAALIT 2026: EPPU NORMAALIN JÄÄHYVÄISET, VESALAN PALUU

Jyväskylässä ja Oulussa järjestettävät Suomipop Festivaalit julkaisevat ensimmäiset artistit kesän 2026 tapahtumiin. Festivaalien ainutlaatuisimmista ja ikimuistoisimmista esiintymisistä tulee vastaamaan suomen rakastetuimpiin yhtyeisiin kuuluva Eppu Normaali, joka jättää tulevana vuonna jäähyväiset kaikille esiintymislavoille. Ennen elokuun päätöskonsertteja yhtye nähdään viimeistä kertaa festivaalilavoilla sekä Jyväskylässä että Oulussa.

Suomirock-legendan lisäksi ohjelmaa molemmilla festivaaleilla tullaan näkemään monitaituri Vesalan paluu esiintymislavoille, suomalaisten syviä tunteita tulkitseva Arttu Wiskari sekä Matkustaja ja Älä koskaan ikinä -hiteistään tuttu Egotrippi, jonka solisti Mikki Kauste on nähty tänä syksynä Vain Elämää -ohjelmassa. Lisää ohjelmistoa Suomipop Festivaaleille julkistetaan jo ensi viikolla.

Nyt julki tulleiden artistien myötä viime kesänä yli 44 000 juhlijaa kahdelle paikkakunnalle keränneen festivaalin lipunmyynti laajenee Early Bird -lipuilla.

”Ouluun tulevat myyntiin normaalit festivaaliliput ja VIP-liput, kun Jyväskylän tapahtumaan avataan myyntiin vain normaalit liput. Suuresti kysellyt Jyväskylän VIP-liput avataan myyntiin vasta alkuvuodesta, sillä teemme tällä hetkellä VIP-alueelle kehitystyötä kumppaniemme kanssa asiakasryhmiä kuunnellen”, kertoo Jyväskylän festivaalin tuotantopäällikkö Anniina Havukainen.

SUOMIPOP FESTIVAALI JYVÄSKYLÄ
9.-11.7.2026
Jyväskylä, Lutakonaukio
K-18

Esiintyjät: Eppu Normaali, Vesala, Arttu Wiskari, Egotrippi

Online:
www.suomipopfestivaali.fi
www.facebook.com/suomipopfestivaali
www.facebook.com/suomipopfestivaalioulu
@suomipopfestivaali
#suomipopfestivaali #suomipopoulu

Visit event in our website: Tapahtumainfo.fi (https://tapahtumainfo.fi/tapahtuma/2026/07/suomipop-festivaali-jyvaskyla-2-paivaa-to-pe-k-18/416881)
